text: Meinhard hol á í stórsigri
text: #000000
text: Tað vóru góð fótbóltslíkindi við Løkin í Runavík, tá NSÍ tók ímóti EB/Streymi leygardagin 7. mars. Nakað av vindi var tvørs av vøllinum, men nervaði hetta ikki spælið stórvegis.
text: #000001
text: Fyrsta málið kom aftaná 18 min. Árni dregur úr høgru síðu inn í brotsteigin hjá EB/Str, spælir til Johan, sum kemur strúkandi í einum yvirlappi, og hesin ger skjótt av og leggur innfyri, har verjuleikari hjá EB/Str – hart kroystur av Klæminti – kemur at beina bóltin í egið mál.
text: #000004
text: Restina av fyrra hálvleiki trýsti NSÍ og hóast fleiri vandamiklar royndir, var tað EB/Str, sum javnaði beint áðrenn hálvleik. Rasmus Dan Sørensen verður spældur ígjøgnum, og so er 1-1, og liðini fara til hálvleik.
text: #000005
text: Fyrstu 5 minuttirnir í seinna hálvleiki skuldu vísa seg at verða sera týdningarmiklir. Viðhaldsfólkini hjá NSÍ fingu ein sannan kvøkk, tá ein EB/Streymari brádliga gerst leysur í teirra vinstru síðu. Hepnið var tó ikki við EB/Streymi og bólturin fór framvið málinum hjá Gango.
text: #000006
text: Tað gekk tó ikki long tíð til NSÍarnir høvdu sett tingini uppá pláss. Við tveimum málum frá bestu framrættaðu leikarunum hjá okkum – Árna og Klæminti – var NSÍ longu aftaná 50 minuttir á greiðari sigurskós. Fyrst legði Árni okkum á odda við góðum skoti úr eini 18 metrum. Ein minutt seinni sendi Pól Jóhannus gott innlegg inn til Klæmint, sum takkaði fyri og skallaði bóltin í kassan.
text: #000007
text: Trygvi og Harry settu miðskeiðis í seinna hálvleiki tríggjar frískar leikarar á vøllin. Fyrst kom Meinhard inn og nakað seinni Haraldur og Jónleif.
  Hóast dysturin nú var at kalla avgjørdur, so vildu NSÍarnir meira. Klæmint var ikki liðugur enn og aftaná 77 minuttir sendi Jens eitt frálíkt fríspark innfyri, og har var Klæmint hægstur, og so vita vit øll, hvat klokkan hevur sligið.
text: #000008
text: Hæddarpunktið í dystinum kom í yvirtíðini. Klæmint royndi seg ímóti málinum, men málmaðurin hálvbjargar, og har er Meinhard Olsen klárur. Hann setir høvdið á bóltin, og so er fyrsta EFFO-málið hjá stórtalentinum veruleiki.
text: #000009
text: Næsti dystur hjá okkum verður nú hósdagin 5. juli kl. 18.30 CET (17.30 okkara tíð) á leikvøllinum Stade de La Frontière, sum liggur á vegnum Rue Renaudin í býinum Esch-sur-Alzette í Luksemburg. Sambært tekur tað 9,44 tímar (918 km) at koyra úr Billund. Um tit eru í grannalagnum og ynskja atgongumerki til dystin, kunnu...
text: #000011
text: Undan dystunum spyrja vit eitt viðhaldsfólk hjá mótstøðuliðinum nakrar spurningar Navn og aldur? Jóhan Fróði á Ørg, 35 ár Hevur tú sjálvur spælt fótbólt? Ja, við SÍ sum barn. Tín yndisleikari hjá 07 Vestur? Jens Erik Rasmussen Størsta løtan við 07 Vestur? Tá felagið varð stovnað, og uppflyting aftaná tað fyrsta árið Í morgin møta...
text: #000014
text: So stendur ein stór avbjóðing fyri framman. Hópurin er nú ávegis til Hvítarusslands, og har stendur ein risa avbjóðing og bíðar teimun, tá teir hósdagin skulu leika fyrra dystin ímóti Dinamo Minks. Tað er onki at ivast í at hettar er eitt sera gott lið NSÌ skal møta, td so kunnu fortelja at teir í...
text: #000016
text: Fitt av fólki var møtt upp til dyst, tá ið NSÍ skuldi taka ímóti B36. B36 høvdu møguleika at tryggja sær FM og tí var nógv fólk komi úr Havn. Líkindini at spæla fótbólt vóru góð, men tó var nakað av vindi. Fyri NSÍ byrjaði Gango í málinum. Jens, Fritleif, Jonhard og Einar mannaðu verjuna. Jústinus,...
text: #000017
text: András dagsins maður móti Víkingi
text: #000019
text: Nú er nakað síðani seinasta dystin hjá NSÍ – 0-1 tapið móti Víkingi við Løkin. Dysturin var tættur og kundi farið báðar vegir. Tit hava atkvøtt um dagsins mann í dystinum, og nú atkvøðugreiðslan varð stongd, er greitt, at tit hava valt frálíka málmann okkara András Gángó til dagsins mann við 15 % (26 atkv.)...
text: #000020
text: Heidi og Ansy úttiknar til kvinnulandsliði
text: #000022
text: Heidi Sevdal og Ansy Sevdal Jacobsen eru úttiknar til kvinnu landsliði í samband við ein vinardyst í móti Estlandi 9 mars á Tórsvølli kl. 20:00. Vit ynskja tykkum hjartaliga tillukku við úttøkuni
text: #000023